En Moscòu, tanlèu auec entrat en sòn immens ostau damb es princesses passides (e damb era tendéncia a contunhar en tot passir-se) e damb era nombrosa servitud; a penes vedec dera su hièstra era capèla dera Santa Vèrge d‟Iverisk damb es sus innombrables candèles dauant es sues senhes d‟aur, era plaça deth Kremlin damb era sua nhèu immaculada, es menaires e es casetes de Sivtsev Vrazhek, es vielhs de Moscòu que sense prèssa ne vams acabauen aquiu es sues vides, es vielhes daunes moscovites, es balhs e eth Club Anglés de Moscòu, se sentec ena sua pròpia casa, coma en un agradiu refugi.